जरूरतमंद लोगों को उपहार बांटकर मनाया प्रभु यीशु के जन्म का जश्न
क्रिसमसईसाई धर्म का और विश्व का सबसे लोकप्रिय त्योहार है। हर साल 25 दिसंबर को मनाया जाने वाला यह त्योहार, इसकी रंगारंग धूम और मनोरंजन के कारण ज्यादा से ज्यादा लोग जुड़ने लगे हैं। गुड़गांव स्कूलों में भी इस त्योहार की झलक देखने को मिली। रोटरी पब्लिक स्कूल, अर्पण, सनसिटी और थिंक स्टेशन्स ने जरुरत मंद लोगों को उपहार बांटकर यीशु मसीह के जन्म का जश्न मनाया।
रोटरी पब्लिक स्कूल के कक्षा 11 के छात्रों द्वारा गुड़गांव स्थित एक वृद्धाश्रम में कंबल वितरित किए गए। उन्होंने आरुषि होम के 225 अनाथ बच्चों को मफिन्स और केक भी वितरित किए। रोटरी पब्लिक स्कूल की प्राचार्या गुलशन दीवान ने बच्चों को यीशु मसीह के जीवनी तथा क्रिसमस के महत्व के बारे में भी विस्तार से बताया। छात्रों के साथ उन्होंने क्रिसमस कैरल का गायन भी किया। उन्होंने यह भी कहा कि क्रिसमस आपसी भाई चारे का त्यौहार है, जो हमें प्रेम और शांति से रहने की सिख देती है।
वहीं सनसिटी स्कूल की पहल अर्पण के बच्चों के द्वारा गरीब बच्चों को क्रिसमस के उपहार बांटें गए। साथ ही रंग बिरंगे पहनावे में पहुंचे छोटे-छोटे बच्चों ने गरीब बच्चों और एक दूसरे को गले मिलकर क्रिसमस की बधाईयां भी दी। वहीं नन्हें मुन्नें बच्चों ने जिंगल बैल गाने गाकर सभी का मनोरंजन भी किया। इसी तरह थिंक स्टेशन्स के बच्चों ने जरुरतमंद बच्चों और लोगों को उपहार और चॉकलेट के लड्डू बांटकर क्रिसमस डे का जश्न मनाया। इस मौके पर बच्चों के द्वारा क्रिसमस ट्री भी बनाया गया।
बच्चोंने खेल-कूद स्पर्धा में हिस्सा लेकर मनाया क्रिसमस
एमड़ीएसपब्लिक स्कूल सेक्टर 37डी गाड़ोली खुर्द के प्रांगण में क्रिसमस उत्सव एवं खेल प्रतियोगिताओं का आयोजन किया गया। इस दौरान नन्हें बच्चों ने पूरे उत्साह के साथ खेल प्रतियोगिताओं में हिस्सा लिया। वहीं इस दौरान मुख्य अतिथि के रूप में राज गहलोत उपस्थित रहे। उन्होंने स्टूडेंट्स को प्रोत्साहित करते हुए कहा की ऐसे कार्यक्रम आयोजित करते रहना चाहिए। इससे बच्चों का सर्वांगीण विकास होता है। वहीं स्कूल के प्रेजीडेंट राम कुमार ने कहा कि छोटे बच्चों के उत्साहवर्धन के लिए कार्यक्रम किया जाता है। ऐसे में बच्चों को स्टेज परफॉरमेंस, आत्मविश्वास कार्यक्रमों में हिस्सा लेने की रूचि बढ़ती है।
शांतिनिकेतन स्कूल में फैंसी ड्रेस प्रतियोगिता का आयोजन
फर्रुखनगरके शांति निकेतन पब्लिक स्कूल में क्रिसमस के पहले दिन अनेक प्रतियोगिताओं का आयोजन किया गया। इस दौरान फैंसी ड्रेस में केजी यूकेजी के नन्हें बच्चों ने हिस्सा लिया। वहीं पहली कक्षा से आठवीं कक्षा तक के स्टूडेंट्स कविता निबंध प्रतियोगिता में हिस्सा लिया। वहीं कक्षा नौवीं से 12वीं के स्टूडेंट्स ने ईशा मसीह के पोस्टर बनाए। इसी तरह हिमांशी, तनीषा, सोनाली, रश्मि, महक, कार्तिक, अमन, पंकज, रिया, साक्षी, मोहिनी आदि ने फैंसी ड्रेस प्रतियोगिता में हिस्सा लिया। इस दौरान स्कूल के प्राचार्य प्रणीता फुटेला ने बच्चों को क्रिसमस की बधाई दी। इस दौरान नन्हें बच्चे रंग-बिरंगे ड्रेस पहनकर रैली भी निकाली।
स्कूलमें मिठाइयां बांटकर मनाया क्रिसमस
सीडीइंटरनेशनल स्कूल में भी क्रिसमस डे मनाया गया। स्टूडेंट्स अध्यापकों ने एक दूसरे की साथ मिठाइयां बांटकर टॉफियां बाटकर क्रिसमस की बधाइयॉ दी। वहीं स्टूडेंट्स भी गुरुवार को क्रिसमस के रंग में रंगे रहे। उन्होंने लाल कपड़े पहनकर कार्यक्रम को मनमोहक बना दिया।
बच्चों ने कार्यक्रम की शुरुआत जिंगल बैल गीत से की। बच्चों ने स्कूल हॉल को चर्च की तरह सजाया और छोटे छोटे बच्चों ने अनेक कार्यक्रमों के हिस्सा लेकर क्रिसमस को और भी रंगीन बना दिया। इस मौके पर स्कूल के डायरेक्टर यशपाल यादव ने बच्चों को बताया कि यह त्यौहार त्याग बलिदान का त्यौहार है। हमें इस त्यौहार से शिक्षा लेनी चाहिए। हम दूसरॊ को क्या दे रहे हैं, हमें प्रत्येक कार्य समाज को ध्यान में रखते हुए करनी चाहिए। स्कूल की चेयरपर्सन रेखा यादव ने केक काटकर सेंटा क्लोज का जन्मदिन मना कर संदेश दिया। इस मौके पर राममेहर वर्मा, श्यामलाल वैज्ञानिक, राजबाला, राव गंगाबिशन समाजसेवी आदि गणमान्य लोगों ने हिस्सा लिया।
पटौदी| हेलीमंडीजाटौली स्थित डीपीएस स्कूल परिसर में क्रिसमस की पूर्व संध्या पर एक रंगारंग कार्यक्रम का आयोजन किया गया। इस अवसर पर स्कूल में सांता क्लॉज ने बच्चों को उपहार दिए। इस अवसर पर स्कूल के चेयरमैन शरद यादव ने कहा कि क्रिसमस एक ऐसा त्यौहार है जिसे शायद दुनिया के सर्वाधिक लोग पूरे हर्षोल्लास के साथ मनाते हैं। आज यह त्यौहार विदेशों में ही नहीं बल्कि भारत में भी समान जोश के साथ मनाया जाता है। क्रिसमस का अर्थ मानव मुक्ति और समानता है. बाइबिल के अनुसार, ईश्वर ने अपने भक्त याशायाह के माध्यम से 800 ईसा पूर्व ही यह भविष्यवाणी कर दी थी कि इस दुनिया में एक राजकुमार जन्म लेगा और उसका नाम इमेनुएल रखा जाएगा. इमेनुएल का अर्थ है ‘ईश्वर हमारे साथ’. याशायाह की भविष्यवाणी सच साबित हुई और यीशु मसीह का जन्म इसी प्रकार हुआ। बालक यीशु के जन्म की सबसे पहली खबर इस दुनिया के सबसे निर्धन वर्ग के लोगों को मिली थी। वे कड़ी मेहनत करने वाले गडरिये थे। ईसा मसीह इसी शैतानियत को तो खत्म करने के लिए आए थे। इस अवसर पर बच्चों ने रंगारंग कार्यक्रम का भी आयोजन किया। इस दौरान गरिमा पूनिया, प्रियंका गुप्ता, जौली दास, आस्था अलका मलिक सहित स्कूल के सभी नन्हे मुन्ने मौजूद थे।
गुड़गांव. ब्लूबेल्स स्कूल में क्रिसमस के मौके पर सांता की ड्रेस पहनकर क्लास में पढ़ाई करते बच्चे।
गुड़गांव. क्रिसमसके उपलक्ष्य में रोटरी स्कूल में आयोजित कार्यक्रम के दौरान जरूरतमंद महिलाओं को कंबल देते हुए छात्र टीचर।
गुड़गांव. एमडीएसस्कूल में क्रिसमस के मौके पर आयोजित दौड़ में अपने कौशल का प्रदर्शन करते बच्चे।
गुड़गांव. क्रिसमसके उपलक्ष्य में सीटी इंटरनेशनल स्कूल में आयोजित कार्यक्रम में मस्ती करते बच्चे टीचर।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva